**Lumini gălbui**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te prefaci că nu știi de mine,

dar știu

că arde inima ta, o, draga mea...

deschide-te ca o floare carnivoră,

măcar...

sau,... în primul rând,

ca o floare carnivoră... iată, vin!

am nevoie să simt fierbințeala trupului tău,

pe trupul meu,

și ochii tăi

să ardă

în ochii mei,

și gura mea

să soarbă

respirația ta...

și nici măcar nu trebuie să ții ochii deschiși,

ca să poți visa...

de ce-o fi viața atât de scurtă,

cât oftatul unei privighetori,

între două triluri?...

te-am cercetat de-atâtea ori,

în noaptea asta ...

Dormi?

sau împletești cămașa mea de nuntă

(albă, de in, pe de-a'ntregul...),

cu care, poate,

ai să m-adormi mințind frumos, o, draga mea,

atât de dulce...

că nu-ndrăznesc să te întreb de ce

a crescut un fluture,

pe degetul tău inelar... oricum,

știu bine: diferența

se face între

Frunze,

și cel de care ți-e dor... și...

atât.

fluturii sunt viermi

care s-au făcut fluturi\_

o mască ce și-au pus

pe fața lor...

o ceață ce au pus

pe ochii tăi,

și un fel de clei,

pe una din aripile mele, încât

nu mai zbor clar,

ci,

în cerc, și...

în cerc, și...

în cerc

Să nu întreb de ce

acel vierme straniu, în măduva oaselor,

mi se uită...

viața este scurtă. e ca un oftat de privighetoare,

între două triluri. Știi?...

m-am temut de cântecul ăsta...

mai ales în zori,

când știam că, în curând,

ai să te trezești pentru ultima oară...și...

Atât.